
Θ' ΖΕΥΓΟΣ ΑΡΜΟΝΙΚΩΝ ΣΥΝΕΥΘΕΙΑΚΩΝ ΚΑΙ ΟΜΟΚΥΚΛΙΚΩΝ ΓΡΑΜΜΩΝ. Γ

23. Γενικά.

Πρόκειται για Ζεύγη Ανοικτών Αρμονικών Συνευθειακών ή Ομοκυκλικών 

Σημειοσειρών, ν σημείων κάθε σημειοσειράς, τα οποία έχουν ορισμένες αρμονικές ιδιότητες, στις οποίες θα αναφερθούμε παρακάτω.

Στοιχεία, σχετικά με τις Αρμονικές Γραμμές, δεν βρήκαμε στην βιβλιογραφία, αν και έχουμε ζητήσει στον ιστότοπο mathematica.gr, όποιος γνωρίζει κάτι σχετικό, να μας δώσει σχετικές πληροφορίες, πλην όμως καμιά πληροφορία δεν μας δόθηκε μέχρι σήμερα (εκτός φυσικά από τις Αρμονικές Τετράδες Σημείων, που όπως προαναφέραμε μας είναι γνωστές). 

Έτσι, προσεγγίσαμε και το θέμα αυτό κατά την δική μας άποψη και διαισθητικά αρχικά, ενώ στη συνέχεια και με μεθόδους που μας προέκυψαν στο μεταξύ. 

Με την πάροδο του χρόνου και μετά από μελέτη και έρευνα, διαπιστώσαμε, ότι  οι Ανοικτές Συνευθειακές Αρμονικές 2ν-άδες, είναι ακραία περίπτωση των Ομοκυκλικών Αρμονικών 2ν-άδων, κατά την οποία ο περίκυκλός τους έχει εκφυλιστεί σε ευθεία. Δηλαδή ο κύκλος στον οποίο ανήκουν έχει ακτίνα απείρου μήκους (Με καμπυλότητα προφανώς μηδενική).

23.1. Ζεύγη Ανοικτών Αρμονικών Συνευθειακών Σημειοσειρών 2ν Σημείων. (Αρμονική Πολυπλευρική Γραμμή εκφυλισμένη σε ευθεία).
Ορισμοί. 

Θεωρούμε, σε ευθεία (ε), την ν-άδα των διατεταγμένων σημείων Α, Β, Γ, Δ, Ε,...Ν (Σχήμα 108) και στη συνέχεια, την ν-άδα των διατεταγμένων σημείων Α', Β', Γ', Δ', Ε',...,Ν'.

Ó÷Þìá 108.

Σχήμα 108.


Το σύνολο των παραπάνω 2ν σημείων θα το χαρακτηρίζουμε «Αρμονική Ανοικτή Συνευθειακή Σημειοσειρά 2ν Σημείων ή πιο απλά Αρμονική Πολυπλευρική Συνευθειακή Γραμμή, ή Αρμονική Συνευθειακή Γραμμή», αν όλες οι παρακάτω τετράδες σημείων τους, είναι αρμονικές:
Α, Β, Γ, Β', - Β, Γ, Δ, Γ', - Γ, Δ, Ε, Δ',…….,ν-2 τετράδες

Α', Β', Γ', Β - Β', Γ', Δ', Γ, - Γ', Δ', Ε', Δ,…,ν-2 τετράδες     ή 2(ν-2) τετράδες.    (1). 

τις παραπάνω 2(ν-2) τετράδες σημείων της σχέσεως (1), θα τις ονομάζουμε «2(ν-2)-άδα Τετράδων Σημείων, της Αρμονικής Ανοικτής Συνευθειακής Σημειοσειράς 2ν Σημείων».  Τα ευθύγραμμα τμήματα ΑΒ, ΒΓ, ΓΔ, ΔΕ,…και  Α'Β', Β'Γ', Γ' Δ', Δ' Ε',…θα τα ονομάζουμε πλευρές και τα σημεία Α, Β, Γ, Δ, Ε,…Ν,… Α', Β', Γ', Δ', Ε',… Ν',… θα τα ονομάζουμε κορυφές της Αρμονικής αυτής Ανοικτής Σημειοσειράς 2ν Σημείων, ενώ τα ν τμήματα, ΑΑ', ΒΒ',ΓΓ', ΔΔ', ΕΕ',….,ΝΝ', θα τα ονομάζουμε «Κυρίες Διαγώνιες» αυτής.

Παρατηρήσεις. 

(α). Στην παραπάνω 2ν-άδα σημείων δώσαμε την ένδειξη «Συνευθειακή»,     

καθώς, όπως θα δούμε παρακάτω, υπάρχει και αντίστοιχη Αρμονική Ανοικτή «Ομοκυκλική» Σημειοσειρά 2ν Σημείων. 

(β). Κάθε τέτοια σημειοσειρά των 2ν σημείων, αποτελείται από δύο σημειοσειρές των ν σημείων καθεμιά.

(γ). Η παραπάνω συνευθειακή 2ν-άδα σημείων, μπορεί να θεωρηθεί ως εκφυλισμένη «Ομοκυκλική» Σημειοσειρά 2ν Σημείων, της οποίας ο περίκυκλος έχει εκφυλιστεί σε ευθεία (ε), καθώς έχει ακτίνα απείρου μήκους (μηδενική καμπυλότητα). 

(δ). Παρακάτω θα αναφέρουμε και διάφορες ιδιότητες που έχει κάθε Αρμονική Ανοικτή Συνευθειακή Σημειοσειρά 2ν Σημείων, αλλά και μερικά Κριτήρια αρμονικότητάς της.

Ακόμη θα αναφερθούμε και στους τρόπους κατασκευής μιας τυχαίας Αρμονικής Ανοικτής Συνευθειακής Σημειοσειράς 2ν Σημείων, μεταξύ των οποίων και με εφαρμογή της Μεθόδου των Αρμονικών Μετασχηματισμών.

